CELEX: C2007/096/19
Language: et
Date: 2007-04-28 00:00:00
Title: Kohtuasi C-392/05: Euroopa Kohtu (neljas koda) 26. aprilli 2007 . aasta otsus (Symvoulio tis Epikrateiase eelotsusetaotlus — Kreeka) — Georgios Alevizos versus Ypourgou Oikonomikon (Töötajate vaba liikumine — Direktiiv 83/183/EMÜ — Artikkel 6 — Isiklikuks kasutamiseks mõeldud sõiduki ühest liikmesriigist teise liikmesriiki alaline importimine — Liikmesriigi relvajõudude liige, kes on teenistuse huvides ajutiselt määratud ametisse teises liikmesriigis — Mõiste alaline elukoht )

28.4.2007   
            
            
               ET
            
            
               Euroopa Liidu Teataja
            
            
               C 96/12
            
         Euroopa Kohtu (neljas koda) 26. aprilli 2007. aasta otsus (Symvoulio tis Epikrateiase eelotsusetaotlus — Kreeka) — Georgios Alevizos versus Ypourgou Oikonomikon
   (Kohtuasi C-392/05) (1)
   
   (Töötajate vaba liikumine - Direktiiv 83/183/EMÜ - Artikkel 6 - Isiklikuks kasutamiseks mõeldud sõiduki ühest liikmesriigist teise liikmesriiki alaline importimine - Liikmesriigi relvajõudude liige, kes on teenistuse huvides ajutiselt määratud ametisse teises liikmesriigis - Mõiste „alaline elukoht’)
   (2007/C 96/19)
   Kohtumenetluse keel: kreeka
   Eelotsusetaotluse esitanud kohus
   Symvoulio tis Epikrateias
   Põhikohtuasja pooled
   
      Hagejad: Georgios Alevizos
   
      Kostjad: Ypourgou Oikonomikon
   Kohtuasja ese
   Eelotsusetaotlus — Symvoulio tis Epikrateias — Nõukogu 28. märtsi 1983. aasta direktiivi 83/183/EMÜ üksikisikute isikliku vara liikmesriigist alalise importimise suhtes kohaldatava maksuvabastuse kohta (EÜT L 105, lk 64; ELT eriväljaanne 09/01, lk 117) artikli 6 tõlgendamine — Mõiste „alaline elukoht ”ulatus — Teenistuse huvides välisriiki ametisse määratud avalikud teenistujad ja relvajõudude ohvitserid
   Resolutiivosa
   Põhikohtuasjas vaidluse all olevad aktsiisimaksud kuuluvad nõukogu 28. märtsi 1983. aasta direktiivi 83/183/EMÜ üksikisikute isikliku vara liikmesriigist alalise importimise suhtes kohaldatava maksuvabastuse kohta (mida on muudetud nõukogu 23. novembri 1989. aasta direktiiviga 89/604/EMÜ) artikli 1 lõikes 1 sätestatud maksuvabastuse kohaldamisalasse, kui ilmneb — mida peab kontrollima eelotsusetaotluse esitanud kohus —, et seda maksu kohaldatakse tavaliselt üksikisiku teisest liikmesriigist alaliselt imporditud isiklikuks kasutamiseks mõeldud sõiduki suhtes. Sama artikli 1 lõike 1 kohaldamisalasse kuulub ka põhikohtuasjas vaidluse all olev ühekordne täiendav registreerimise erimaks, kui ilmneb — mida peab kontrollima eelotsusetaotluse esitanud kohus —, et see maks on seotud sõiduki imporditoimingu kui sellisega.
   Direktiivi 83/183 artikli 6 lõiget 1 tuleb tõlgendada nii, et liikmesriigi avaliku teenistuja, relvajõudude, julgeolekuüksuste või sadamapolitsei jõudude teenistuses oleval liikmel, kes viibib tähtajalise teenistusülesande täitmiseks koos oma pereliikmetega vähemalt 185 päeva aastas teises liikmesriigis, on alaline elukoht sellise teenistusülesande täitmise ajal viidatud artikli 6 lõike 1 kohaselt selles teises liikmesriigis.
   Juhul kui eelotsusetaotluse esitanud kohtu poolt teostatud kontrollide tulemusena selgub, et põhikohtuasjas vaidluse all olevad maksud ei kuulu direktiivi 83/183 artikli 1 lõikes 1 sätestatud maksuvabastuse kohaldamisalasse, peab siseriiklik kohus EÜ artikli 39 nõuetest lähtuvalt kontrollima, kas kõnealuseid makse reguleeriva siseriikliku õiguse kohaldamisel on tagatud, et isik, kes elukoha vahetamise käigus impordib sõiduki oma päritoluriiki, ei ole ebasoodsamas olukorras kui need isikud, kes on selles liikmesriigis püsivalt elanud, ning juhul kui see nii on, siis kontrollima, kas selline erinev kohtlemine on õigustatud objektiivsete, asjaomaste isikute elukohast sõltumatute ja siseriikliku õigusega õiguspäraselt taotletud eesmärgi suhtes proportsionaalsete kaalutlustega.
   
      (1)  ELT C 10, 14.1.2006.